สนามกีฬาเอมิเรตส์ อาร์เซนอล
เมื่อคุณทำสิ่งที่คุณทำ เพราะคุณรักในสิ่งที่ทำ
นั่นเรียกว่าความหลงใหล
ความมุ่งมั่นและความหลงใหล แสดงให้คนเหล่านี้เห็นว่าคุณห่วงใยแค่ไหน
ออกไปข้างนอกนั่น และเล่นบุกไปข้างหน้า
เล่นด้วยความกล้าหาญและเชื่อมั่น และชนะการแข่งขันนี้
สโมสรฟุตบอลอาร์เซนอล...
ในใจกลางนอร์ทลอนดอน
เป็นหนึ่งในสโมสรฟุตบอลที่ใหญ่ที่สุดในโลก
ตีแยรี อ็องรี
เข้าประตูอย่างสวยงาม
ประวัติศาสตร์ของสไตล์
ปิเรส ยอดเยี่ยม
และความสำเร็จที่ไม่ธรรมดา
พวกเขาคือแชมป์
ไม่เคยแพ้ใคร
ไม่มีแพ้ตลอดฤดูกาลพรีเมียร์ลีก
แชมป์ 03/04 พี 38 แอล 0 - อมตะ
แต่เมื่อไม่นานนี้ สถานการณ์ไม่ค่อยดีนัก
และเป็นครั้งแรกในรอบ 20 กว่าปี
สโมสรที่ยิ่งใหญ่นี้ จะไม่ได้ร่วมแข่งฟุตบอลยูโรเปียน
แฟนคลับต่างร้อนรน
เราเคยแข่งในแชมเปียนลีกเสมอ
ทุกครั้งเลย ไม่เคยพลาด
แต่ตอนนี้เราไปไม่ถึงยูโรปาลีกด้วยซ้ำ
ศูนย์ฝึกซ้อม
พวกเขามีผู้จัดการทีม ที่อายุน้อยที่สุดในพรีเมียร์ลีก
ในฐานะผู้จัดการ ก็จะต้องถูกกดดัน ถูกตั้งคำถาม
แต่ผมพร้อมจะสู้
และทีมผู้เล่นที่อายุน้อยที่สุด
เป็นครั้งแรกในประวัติศาสตร์ของพวกเขา
อาร์เซนอลอนุญาตให้กล้องถ่ายทำเบื้องหลัง
เล่นเพื่อสโมสร
เฮ้ยๆ
ผมพูดไม่บ่อย แต่เมื่อผมพูด ผมพูดจากใจ
ในสิ่งที่จะพิสูจน์ว่า เป็นฤดูกาลสำคัญสำหรับสโมสร
เผยถึงเรื่องราวทั้งใน...
โดนใบแดง
และนอกสนาม
เมื่อสู้ตัวต่อตัวแล้วแพ้ ผมโมโห
เพราะนั่นคือมาตรฐาน
เราร่วมกันตัดสินใจในสโมสร ว่าเขาไม่ใช่กัปตันของเราอีกต่อไป
พร้อมกับคำถามต่อสโมสร
มิเกล อาร์เตตาคือคนที่จะพาอาร์เซนอล และแฟนคลับกลับมารุ่งเรืองหรือไม่
เรามีความท้าทาย
เป็นความท้าทายที่งดงาม เราต้องลุย
สู้สุดใจ หรือพ่ายแพ้ อาร์เซนอล
บรรยายโดยแดเนียล คาลูยา
นี่คือการเริ่มต้นใหม่ที่อาร์เซนอล
อ็องรี
จุดเริ่มต้นของฤดูกาล ที่จะได้เห็นแฟนคลับกลับมายังสนามกีฬา
วันที่ 9 สิงหาคม 2021
ลอนดอน โคลนีย์คือ สนามฝึกของทีมอาร์เซนอล
ที่ที่การเตรียมตัวเริ่มขึ้น
เฮ้ย เซดริก ซัมบีจอดในที่ของนาย
มามองฉันทำไม
ใส่สีทองมาทั้งตัวเลย
โอ้โห สุดยอด
นายแบบว่า สีทอง
พ่อเนื้อทอง
ทีมอาร์เซนอลมีดาวเด่นหลายคน
อะไร
รวมถึงกัปตันสโมสร ปีแยร์-แอเมอริก โอบาเมอย็องก์
แต่ผู้เล่นในทีมของพวกเขา ส่วนใหญ่อายุไม่เกิน 25
อันที่จริง ทีมอาร์เซนอล มีผู้เล่นที่อายุน้อยที่สุดในพรีเมียร์ลีก
หนึ่งในดาวเด่นของผู้เล่นอายุน้อยที่สุดคือ
บูกาโย ซากา วัย 19 ปี
นับตั้งแต่ทีมอาร์เซนอลทาบทามผม ผมว่าก็มีแค่ทางเดียวละครับ
ผมจำได้ว่าแมวมอง เข้ามาคุยกับพ่อแม่ และมอบ
บัตรที่มีตราอาร์เซนอล
ผมจำได้ว่าขึ้นรถแล้วพ่อเอาให้ผมดู
ผมคว้าบัตรนั้นมาและถือมันอยู่สองสามวัน
ตอนเด็กๆ เราเล่นสนุกๆ
แต่พอเห็นทีมต่างๆ ที่เราดูในทีวีมาทาบทาม
มันเป็นเรื่องพิเศษ ผมตื่นเต้นมากและอยากเริ่มเล่นทันที
บูกาโยเคยเล่นให้ทีมอังกฤษ ในการแข่งชิงแชมป์ยุโรปรอบสุดท้าย
เขาได้รับเลือกให้เตะลูกสุดท้าย ในการดวลลูกโทษ
ทีนี้ก็บูกาโย ซากา...
อิตาลี 3 - 2 อังกฤษ
วันที่ 11 กรกฎาคม 2021
มันเป็นช่วงเวลาที่สำคัญที่สุด ของฟุตบอลอังกฤษในรอบกว่า 50 ปี
ได้โปรด ซากา ผมเชื่อมั่นในตัวคุณ คุณเล่นได้ดีมากในนัดนี้
เอานะ เพื่อน
ผู้เล่นวัย 19 ปีคนนี้จะต้องทำประตูให้ได้
เขารับไว้ได้ ดอนนารุมมารับไว้ได้
อังกฤษพลาดไปสามลูกซ้อน ในการดวลลูกโทษ
บูกาโย ซากาที่น่าสงสาร พลาดลูกสำคัญ
หลังจากพลาด บูกาโย ถูกกระแสออนไลน์โจมตีเหยียดเชื้อชาติ
ฝีมือในการแข่งขัน และวิธีที่เขารับมือกับกระแส
ทำให้เขาเป็นที่รู้จักไปทั่วโลก
โอ้โฮ
การที่คุณก้าวมาเตะลูกโทษ
คุณคือฮีโร่สำหรับผมแล้ว แน่นอนว่าถ้ายิงเข้าประตูก็ดีกว่า...
ตีแยรี อ็องรี ผู้ทำประตูสูงสุดของอาร์เซนอล
เข้าใจผมดี
แต่สำหรับผมแล้ว สิ่งที่เขาทำตอนนี้และความถ่อมตน
มันเยี่ยมมากเพราะเขามาจากสถาบัน
และเขาคืออาร์เซนอลทุกกระเบียดนิ้ว
แต่คนไม่รู้ถึงความกดดัน ของการเป็นคนที่จะทำสำเร็จ
และต้องเป็นแบบนั้นเมื่อก้าวลงสนาม คุณต้องเป็นแบบนั้น
แต่คนไม่สนใจหรอกว่า คุณรู้สึกยังไงในฐานะมนุษย์
และนี่แหละที่กลายเป็นเรื่องยาก
ผมว่าเมื่อก่อนผมทำเรื่องปกติได้
แต่ตอนนี้ผมทำไม่ได้แล้ว
- จานร้อนนะคะ - ครับ ขอบคุณ
สุก ดีมาก ครับ ขอบคุณ
ที่บ้านถ้าฉันทอดไข่ ก็ทอดแบบสุกๆ ก็เลย...
นายไม่ทำอาหาร
พูดงี้หมายความว่าไง
เมื่อวานฉันบอกนายว่าไง
เขาบอกว่าเขาไปหาอะไรกินที่เวตโรส
เห็นๆ อยู่...
สาบานให้ตายเลย
พนักงานทุกคนรอฉันอยู่ข้างนอก
หา
ฉันเดินเข้าไป ฉันว่าพวกเขาจำฉันได้
นายเอาฮู้ดคลุมหัวอยู่หรือเปล่า
ฉันเอาฮู้ดคลุมหัวอยู่ ใส่หน้ากากด้วย
พวกเขาก็ยังจำนายได้เหรอ
ตอนฉันจะกลับ...
ทุกคนแบบว่า...
พนักงานแปดคน รอตรงทางเข้าด้านนอก...
ปรบมือให้เหรอ
เปล่า ทันทีที่ฉันออกมา พวกเขาพูดว่า...
"เอ่อ เราขอถ่ายรูปได้ไหม"
ให้ตายสิ
ฉันนี่ทั้งใส่ฮู้ดคลุมหัว ทั้งใส่หน้ากาก
ไม่รู้ว่าจะทำอะไรได้มากกว่านี้
ยากเนอะ...
ตอนเด็กๆ ผมไม่ได้คิดถึงด้านนี้
ผมแค่คิดถึงด้านฟุตบอล
ผมไม่ค่อยรู้เรื่องชีวิตนอกสนาม
เรื่องสื่อและเรื่องพวกนั้นน่ะ
แต่นั่นแหละ ผมว่าผมคงไม่เปลี่ยนใจเพราะ
ผมกำลังใช้ชีวิตตามความฝัน ที่ผมฝันมาตลอด
ทีมนักฟุตบอลอายุน้อยนี้ นำโดยผู้จัดการอายุน้อยที่สุดของพรีเมียร์ลีก
อดีตนักเตะอาร์เซนอล วัย 39 ปี มิเกล อาร์เตตา
- อรุณสวัสดิ์ เคลลี่ - อรุณสวัสดิ์ มิเกล
อาร์เตตาต้องเจอแรงกดดัน
ตั้งแต่เขามาเป็นผู้จัดการทีม อาร์เซนอลก็แปรปรวน
และในฤดูกาลนี้ จำเป็นต้องมีการเปลี่ยนแปลง
มิเกล อาร์เตตา ผู้จัดการ
ความคาดหวังของสโมสรนี้คือชนะทุกนัด
เราอยากชนะลีกยุโรป ใช่ เราจะต้องได้ถ้วยต่างๆ นั่นก็ใช่
คุณคือปีกของเรา ต้องเล็งบอลตรงนี้ กองหลังตัวกลางอยู่ไหน
- ตรงนั้นใช่ไหม - ตรงนั้นครับ
เป้าหมายหลักของผมคือ ทำให้แฟนคลับเชื่อมั่นในทีม
ที่หายไปบ้างในช่วงสองสามปีที่ผ่านมา
ฟุตบอลคือการพยายาม ส่งมอบอารมณ์ด้านบวกให้ผู้คน
และถ้าเราทำเช่นนั้นได้ ก็หวังว่าสิ่งสวยงามจะเกิดขึ้น
สาม สอง
ผมคิดว่าคุณน่าจะช่วยพูดว่า
"สวัสดีครับ ดีใจที่เห็นทุกคนกลับมา เราจะเริ่มกันอีกครั้ง"
สื่อตั้งข้อกังขามิเกลและความสามารถ ของเขาในฐานะผู้จัดการ
อรุณสวัสดิ์ ทุกคน
อรุณสวัสดิ์ ผมดีใจที่ได้เห็นพวกคุณอีกครั้ง สำหรับฤดูกาลใหม่
นี่เป็นฤดูกาลที่สามของคุณใช่ไหม จบเป็นอันดับแปดมาสองครั้งแล้ว
คุณรู้สึกไหมว่า ถึงเวลาแล้วที่คุณจะต้องคว้าที่หนึ่งมาสักที
เป้าหมายของเราคือ พยายามให้ดีที่สุดอย่างต่อเนื่อง
สิ่งนั้นจะพาเราเข้าใกล้การชนะทุกนัดมากขึ้น
นั่นคือสิ่งที่ผมต้องการจากทีม
ชนะทีมเบรนต์ฟอร์ดศุกร์นี้
สองสามอาทิตย์ที่ผ่านมา เราทุ่มเทและพยายาม
เตรียมตัวให้ดีที่สุดเท่าที่จะเป็นไปได้
ผมรู้ว่าคุณอยากเห็นผลลัพธ์ ฉะนั้นเตรียมชมนัดเปิดสนาม
- ขอบคุณ มิเกล ขอบคุณมาก - ขอบคุณ
เบรนต์ฟอร์ด กับ อาร์เซนอล
สนามกีฬาเบรนต์ฟอร์ด คอมมิวนิตี้ 13 สิงหาคม 2021
นัดแรกของอาร์เซนอลแข่งกับ เบรนต์ฟอร์ดที่เพิ่งเลื่อนชั้นมาหมาดๆ
เป็นนัดที่คนคาดว่าพวกเขาจะชนะ
แต่โรคโควิดส่งผลต่อการเตรียมตัวแข่ง
และสถานการณ์ก็ยิ่งแย่ลง
ถ้าคุณยังไม่ได้ข่าวละก็
ทั้งปีแยร์-แอเมอริก โอบาเมอย็องก์ และอเล็กซ์ ลากาเซตต์
จะไม่ได้ลงแข่งคืนนี้ เพราะพวกเขาป่วย
และแน่นอนว่าพาเหรด "ชีวิตคนดำก็สำคัญ" ก่อนการแข่งขัน
จะยังคงดำเนินต่อไปตลอดฤดูกาล
ดีใจที่ได้เห็นพวกเขาให้ บูกาโย ซากานั่งอยู่บนม้านั่งตรงนั้น
และเริ่มแล้วครับ
อาร์เซนอลเริ่มต้นได้ดี และครองบอลได้มากกว่าคู่แข่ง
แต่เวลาผ่านไปแค่ 20 นาที...
เบรนต์ฟอร์ดทำคะแนน
เบรนต์ฟอร์ด 1 - 0 อาร์เซนอล กาโนส 22'
อาร์เซนอลยังสู้ต่อ
และหลังผ่านไป 60 นาที มิเกลให้บูกาโย ซากาลงเล่น
นั่นไม่ใช่แค่แฟนคลับอาร์เซนอล
นั่นคือแฟนคลับของเบรนต์ฟอร์ดทั้งหมด...
แฟนคลับผึ้ง ต่อต้านการเหยียดเชื้อชาติ
ปรบมือให้บูกาโย ซากาขณะลงสนาม หลังเขาพลาดลูกโทษลูกนั้น
แต่เขาเปลี่ยนชะตาของอาร์เซนอลไม่ได้
ซากาส่งบอลยาวไปทางซ้าย
กรานิต ซากายิงลูกเลียด
แต่ออกนอกกรอบไป
โซเรนเซนโยนยาว
ซึ่งกระดอนข้ามเขตโทษแล้วเข้าประตู
เบรนต์ฟอร์ด 2 - 0 อาร์เซนอล นอร์การ์ด 73'
ประตูที่สองของเบรนต์ฟอร์ด
ความหวังของมิเกล ที่จะมอบการเริ่มฤดูกาลใหม่ที่ดี
ให้แฟนคลับอาร์เซนอลพังไปแล้ว
แฟนคลับอาร์เซนอล กำลังทยอยออกจากสนาม
สำหรับแฟนคลับแล้ว การแพ้เบรนต์ฟอร์ดเป็นสิ่งที่รับไม่ได้
เริ่มเกิดผลกระทบ
อายโคตรๆ
เราเป็นอันดับสุดท้ายของลีก
พวกเขาชนะ!
พวกเขาชนะอาร์เซนอล สองต่อศูนย์
แรงกดดันมาเต็ม
จะไม่มีข้อแก้ตัวใดๆ
การแข่งขันสองนัดถัดไป กับเชลซีและแมนเชสเตอร์ซิตี้
และผมคิดว่านั่นคือเหตุผล
ที่ผมรู้สึกว่า มีแรงกดดันอยู่ที่มิเกล อาร์เตตา
จะถูกหรือผิด นั่นคือจุดที่เราอยู่ตอนนี้
อรุณสวัสดิ์
ในฐานะผู้จัดการ ก็จะต้องถูกกดดัน
ถูกตั้งคำถาม ต้องรับมือกับปัญหาต่างๆ
มันเป็นส่วนหนึ่งในหน้าที่ และผมอยากสู้เพื่อสโมสรนี้จริงๆ
ผมอยากสู้เพื่อผู้เล่น เพื่อแฟนคลับของเรา
พวกเขาก็รู้สึกแบบเดียวกัน และเราทำมันร่วมกันได้
ไม่เอาโครเอนเก้ เราไม่เอาโครเอนเก้
ช่างหัวกระบวนการ
ความสัมพันธ์ระหว่างแฟนคลับกับสโมสร
ถึงจุดต่ำสุดเป็นประวัติการณ์ ในเดือนเมษายน ปี 2021
แฟนคลับคัดค้านสโมสร
ในการตกลงเข้าร่วมยูโรเปียนซูเปอร์ลีก ที่เสนอจะแยกออกมา
ความไม่พอใจส่วนใหญ่ พุ่งไปที่เจ้าของสโมสร
ครอบครัวโครเอนเก้
สโมสรฟุตบอลมีเจ้าของ ที่ไม่แยแสได้ยังไง ผมไม่เข้าใจเลย
ทำไมพวกเขาถึงพาเรา ไปเข้าซูเปอร์ลีก ไม่เอาน่า
โครเอนเก้สปอตส์ฯ ก่อตั้งโดยสแตน โครเอนเก้
เป็นอาณาจักรกีฬาเอกชนที่ใหญ่ที่สุดในโลก
มีรายงานว่าบริษัทมีมูลค่า ประมาณหนึ่งหมื่นล้านดอลลาร์
แต่สำหรับทีมอาร์เซนอล
จอช ลูกชายของสแตน เป็นหนึ่งในสี่ผู้อำนวยการสโมสร
อะไรคือสิ่งที่ยากที่สุด ในการบริหารสโมสรฟุตบอลคะ
จอช โครเอนเก้ ผู้อำนวยการ
จะเริ่มตรงไหนดีล่ะ
ครอบครัวผมเพิ่งเข้ามา คุมสโมสรเมื่อปี 2018
แน่นอนว่าต้องมีช่วงเปลี่ยนผ่าน
ที่คุณไม่ได้ทำทุกอย่างถูกต้องตั้งแต่ครั้งแรก
ต้องมีอุปสรรคบ้าง และคุณจะต้องแกร่งพอที่จะทนต่ออุปสรรค
ไม่เอาโครเอนเก้ เราไม่เอาโครเอนเก้
โครเอนเก้ออกไป
มันเป็นช่วงเวลาที่ยากลำบาก
ผมรู้ว่าเราทำให้หลายคนไม่พอใจ และเราปวดใจ
เราต้องพยายามสร้างความเชื่อมั่นกลับมา
และเราก็เริ่มทำแล้วโดยยังไม่เปิดเผย
จอชบินไปลอนดอน เพื่อพบเอดู กาสปาร์ ผู้ดูแลด้านเทคนิค
และวินัย เวนคาเตชาม กรรมการผู้จัดการ
พร้อมกับคณะกรรมการอาร์เซนอล
จอชได้อนุมัติแผนยกระดับทีมแรก
ฉะนั้นแน่นอนว่า อย่างที่คุณเห็นตรงนี้
เรายังคิดว่ามีหลายสิ่งที่ต้องทำ
และเมื่อคุณเห็นสถานการณ์แบบนั้น...
นั่นคือสิ่งที่ผมอยากทำ ไปจนถึงหมดเวลาซื้อตัวผู้เล่น
พยายามล้างและปรับสมดุลตำแหน่งนั้น
อย่างที่เห็น มาร์ตินอยู่ในการสร้างทีมแล้ว
ซึ่งเป็นตำแหน่งที่สำคัญมาก
เพราะก่อนหน้านี้ คุณมีสมิธ โรว์อยู่ในตำแหน่งนั้น
ตอนนี้เรามีเบอร์สิบสองคน มาร์ตินทำให้เรายืดหยุ่นได้มาก
เราได้ทำสิ่งที่เราต้องการแล้ว ในเรื่องอายุผู้เล่นในทีม
ถ้าพิจารณาตัวผู้เล่น เราได้นำ ผู้เล่นอายุ 21, 22, 23, 24 เข้ามา
จอชและคณะกรรมการอาร์เซนอล ทุ่มเงิน 30 ล้านปอนด์ซื้อตัว
อัจฉริยะหนุ่มชาวนอร์เวย์ มาร์ติน โอเดการ์ด
- มีความสุขไหม - มีสิ แน่นอน
ดีใจที่กลับมาไหม
ได้ยินเรื่องค่าจ้างของนายแล้ว ฉันนี่แบบ ให้ตายสิ
และได้ซื้อตัวผู้เล่นหนุ่มอีกหลายคน
อัลแบร์ ซัมบี โลกงก้า วัย 21 ปี 15 ล้านปอนด์
นูโน ตาวาเรส วัย 21 ปี เจ็ดล้านปอนด์
แต่คนที่เซ็นสัญญาใหม่ ที่แพงที่สุดคือเบน ไวต์ วัย 23
ซื้อมาในราคา 50 ล้านปอนด์
มีเด็กเล็กๆ บางคนวิจารณ์ฉันยับ
- ทำให้ฉันดูเป็นคนโง่ - งั้นเหรอ
พวกเขาแบบว่า "50 ล้านเหรอ คุณมันห่วย"
อาร์เซนอลจ่ายเงินมากที่สุด ในช่วงการซื้อตัวนี้
แต่ยังคงมองหาผู้เล่นมากขึ้น
แผนอันยิ่งใหญ่ มันจะชัดเจนกว่านี้
หลังช่วงเวลาการซื้อตัวนี้
ฝีเท้าไม่เบา พร้อมจะเล่นแล้วนี่
ไล่ตามได้ยากมาก
ผมว่าคุณเห็นเราออกตามหา ผู้เล่นหนุ่มฝีมือดี
ที่สามารถเติบโตไปพร้อมกับกลุ่ม
- เป็นไงบ้าง สบายดีนะ - ดีครับ จอช ครับ
อาทิตย์นี้หนักหน่อย
ใช่
หลังจากแพ้นัดแรก คุณก็รู้ว่ากำลังจะเจออะไร
คลื่นสึนามิเริ่มมาแล้วในวันแรก
เมฆฝนดำมาเลย
- สวัสดี - สบายดีไหม
- ดี สบายดีไหม - สบายมาก
ผมพูดจริงตามข้อความที่ผมส่ง
สลัดมันทิ้งไป เพราะคุณมีอนาคตสดใสนะ มันจะต้องสนุกแน่
เดี๋ยวนี้เขาได้รับเสียงปรบมือในทุกสนาม
หลังจากห่างหายจากสนามเอมิเรตส์ ไป 18 เดือน
แฟนคลับกลับมาแล้ว
จะเป็นนัดที่ยากเมื่อต้องแข่งกับทีมเชลซี แชมป์ยุโรปแชมเปียนลีก
คุณเจอทีมเชลซีสุดสัปดาห์นี้ แล้วก็แมนซิตี้
นี่ดูจะไม่ใช่การเริ่มต้นที่ง่ายนัก สำหรับฤดูกาลนี้
ผมรู้ว่าคนมีเจตนาจะทับถมเรา พยายามวิจารณ์เรา
เราไม่สนใจเรื่องนั้น
คุณกำลังพูดถึงใคร อดีตผู้เล่นเหรอ
และประธานาธิบดีรวันดาวิจารณ์ การแข่งของคุณสัปดาห์ก่อนแรงทีเดียว
เขาพูดว่า "อาร์เซนอล ต้องไม่ยอมรับความธรรมดา"
อาร์เซนอลใช้เงิน มากกว่าสโมสรอื่นๆ ในลีก
นี่เป็นความท้าทายที่ยิ่งใหญ่ที่สุด ตั้งแต่มาคุมทีมอาร์เซนอลไหมครับ
ผู้เล่นไม่รู้สึกกดดัน คุณไม่รู้สึกกดดันเลยเหรอ
ถ้าคุณไม่รู้สึกกดดันในฟุตบอล ในกีฬาชั้นนำใดๆ
งั้นคุณก็เลือกอาชีพผิดแล้ว
- ขอบคุณครับ ทุกคน - ขอบคุณ
ทำได้ดีมาก พูดตรงไปตรงมาดี
- วันนี้พวกเขาจี้ถามนะ - ใช่
และคุณเห็นข่าวแรมส์เดลออกมาแล้ว
ทอล์ก สปอร์ต ข่าวล่ากีฬา
อาร์เซนอลประกาศเซ็นสัญญา ผู้รักษาประตู แอรอน แรมส์เดล
ในข้อตกลงระยะยาว จากเชฟฟีลด์ ยูไนเต็ด
หลังการเจรจาหลายสัปดาห์
อาร์เซนอลได้ทำสัญญา 30 ล้านปอนด์ กับผู้รักษาประตูชาวอังกฤษวัย 23
แอรอน แรมส์เดล
อรุณสวัสดิ์
- มาคนเดียวเหรอ ดี - ครับ
เขาแค่ต้องผ่านการตรวจร่างกาย กับแพทย์ประจำสโมสร แกรี่ โอดริสคอลล์
นั่งสิ
- เออนี่ ยินดีด้วยนะ - ขอบคุณมาก
- คุณใช้เวลานิดหน่อย - ครับ
เราตื่นเต้นมากที่คุณมาร่วมทีม ยินดีด้วย
- คุณเคยตรวจร่างกายไหม - เคย
คุณเป็นผู้รักษาประตูถนัดมือขวาหรือซ้าย
ขวา
- แล้วเท้าล่ะ - ขวา
- แต่งงานหรือมีคู่ มีลูกไหม - มีคู่
- คุณมีคู่นะ - ครับ
ในตอนท้ายวันนี้ ผมจะให้เบอร์โทรผม และถ้ามีปัญหาอะไร
ไม่ว่าคุณ คู่ของคุณ หรือคนในครอบครัวมีปัญหาใดๆ
คุณก็โทรหาผม เราจะช่วยกันแก้ไข
- ตอนนี้บาดเจ็บไหม - ไม่มี
คุณบาดเจ็บครั้งสุดท้ายเมื่อไหร่
- แบบที่ผมต้องหยุดเล่นน่ะเหรอ - ใช่
เป็นเรื่องดีถ้าคุณจำไม่ได้ ดีมาก
- แขน ข้อศอก - ไม่มี
- ข้อมือ - ไม่มี
นิ้ว มือ ไม่มีหัก...
- เคยหักสองที่ - นิ้วโป้งหัก
- มีปัญหาหลังจากนั้นไหม - ไม่มี แค่กระดูกงอ
แค่นั้นเหรอ ไม่มีบาดเจ็บอย่างอื่น
คุณเคยผ่าตัดไหม เคยต้องผ่าตัดอะไรบ้างไหม
ขาหนีบ ไส้เลื่อน
ตอนผมอายุสักสิบขวบ ผมแขนหัก
เล่าหน่อยว่าทำอะไร
ไม่อยากให้ถามเหรอ
ตกจากสเกตบอร์ด ตอนพยายามไถลลงกระดานลื่น
โอ้โฮ
เตรียมตัวเป็นผู้รักษาประตู ที่ยอดเยี่ยมสินะ ชอบจัง
นอกเวลาแข่ง ผมเตะบอลเล่นกับพ่อและพี่น้องผม
พ่อผมพูดว่า "ลูกอยากเล่นตำแหน่งไหน"
ผมตอบว่า "ประตู" และพ่อว่า "บ้าไปแล้วเหรอ"
แล้วผมแค่ยักไหล่
ผมคิดว่ามันสนุกดี ที่ได้ไถลไปในโคลน
กันลูกเข้าประตู เป็นคนเซื่องๆ และตัวตลกอะไรแบบนั้น
คุณรู้จักใครในทีมไหม
เบน บูกาโย เอมิล รีส...
- ตอนอยู่ทีมชาติอังกฤษ - ใช่
และรู้จักร็อบนิดหน่อย ตั้งแต่ตอนที่ผมอยู่ทีมโบลตัน
- คุณเคยอยู่ทีมโบลตันด้วย - ตอนเด็กๆ
- จริงดิ - ครับ
ตอนผมอยู่ที่สถาบันในโบลตัน ผมได้เซ็นสัญญาอยู่สองครั้ง
ตอนอายุ 12 ถึง 16 ก็รู้ตัวว่า
มีพรสวรรค์ ที่ได้อยู่ในสถาบันก็เพราะเหตุนั้น
แต่ผมไม่ได้คิดอะไรจนอายุสัก 17-18
ชีวิตเริ่มดีขึ้นกับทีมเชฟยูไนเต็ด
และเป็นส่วนหนึ่งของทีมนั้นจริงๆ
และนั่นน่าจะเป็นตอนที่ผมคิดว่า "ผมมีโอกาสแล้ว"
และหกเดือนต่อมา ผมมาอยู่ที่บอร์นมัธ
ฤดูกาลที่เขาอยู่ในบอร์นมัธ ทีมตกอันดับ
ฉันว่าเป็นเงินจำนวนมาก
ผมไม่ค่อยเข้าใจแรมส์เดลนะ ถ้าให้พูดตรงๆ
ตอนนี้พวกเขาอยู่ในสโมสรแบนเทอร์
ผมตัดสินใจไม่อ่านความเห็น บนอินสตาแกรมและทวิตเตอร์
ไม่จำเป็นต้องฟัง
ความเห็นของคนคนเดียวที่ผมต้องฟัง คือความเห็นของผู้จัดการทีม
เขาเลือกคนเข้าทีม
ผมจำเป็นต้องฟังความเห็น ของเพื่อนร่วมทีมและคนในครอบครัว
ซึ่งร่วมทุกข์ร่วมสุขกันมา เห็นการเดินทางของผม
คนเราอิจฉาคนอื่น เปลี่ยนใจง่าย คิดว่าตัวเองทำได้ดีกว่า
ผมว่ามันเป็นเหตุผลว่า ทำไมพวกเขาถึงกล้าเฉพาะหน้าคีย์บอร์ด
มันเป็นทางออกที่ง่าย
ถ้าเราเริ่มอ่าน ก็จะส่งผลไม่ดีต่อเรา
และแน่นอนว่าส่งผลไม่ดีต่อภาวะจิตใจ
ผมว่าไว้ค่อยตัดสินผมในตอนท้าย แล้วเราจะเห็นว่าเสียงตอบรับเป็นยังไง
อาร์เซนอล กับ เชลซี สนามกีฬาเอมิเรตส์ - 22 สิงหาคม 2021
อาร์เซนอล สู้ๆ!
อาร์เซนอล อาร์เซนอล อาร์เซนอล...
การแข่งขันนัดที่สองของลีกในฤดูกาลนี้ คือแข่งกับเชลซี
อาร์เซนอลได้โอบาเมอย็องก์ กัปตันทีม กลับมาเล่น
เขาเป็นตัวสำรอง หลังจากการฟื้นตัวจากโควิด
แต่กองหลังที่มีค่าตัว 50 ล้านปอนด์ เบน ไวต์ ต้องถูกพักเพราะโควิด
มิเกลต้องการให้ทีมของเขา เล่นให้ได้ดีต่อหน้าแฟนคลับในบ้าน
ไม่เช่นนั้นคนดูอาจโห่พวกเขาได้
เราสงสัยว่าแฟนคลับ จะเชียร์อาร์เซนอลนานแค่ไหน
ถ้าไม่มีอะไรดีขึ้น
เพราะในฤดูกาลที่แล้ว ถ้าแฟนคลับอาร์เซนอลอยู่ในสนามด้วย
พวกเขาคงจะทำให้ผู้เล่นและผู้จัดการทีม รับรู้ความรู้สึกของพวกเขา
เป็นแฟนคลับอาร์เซนอลตอนนี้ มันห่วยมาก
เคเอสไอ ผู้ให้ความบันเทิง
บอกตามตรง ไม่มีอะไรให้เชียร์
อะไรๆ ก็แย่ โดยเฉพาะเมื่อเราเคยมีอะไรดีๆ
เราเคยเป็นแชมป์ลีกเสมอ มันน่าเศร้า
งั้นทำไมคุณยังเชียร์พวกเขาล่ะ
ก็มันต้องเชียร์นี่ อยู่ๆ จะให้ ผมไปเชียร์เชลซีตอนนี้ไม่ได้
หรือเชียร์ทอตนัม... ไม่อะ ไม่ได้หรอก
มาเร็วๆ ทุกคน เร็วเข้า คุณทำได้ มาเร็ว
เร็วเข้า ได้เวลาเริ่มแล้ว
มารวมตัวกัน
เอาละ อาทิตย์นี้ละ ทุกคน เราต่างก็เคยเจ็บ
เราเจ็บเพราะหลายคน เหยียบย่ำความภาคภูมิใจของเรา
และผมเห็นคุณหลังการแข่งขัน ว่าคุณแคร์มากแค่ไหน
และมันทำให้ผมเจ็บ
ผมรู้สึกเจ็บแทนคุณ ทุกอย่าง
และทุกคนที่ห่วงใยพวกเราในสโมสร
ไม่ใช่เพื่อผม คำวิจารณ์ หรืออะไรทั้งนั้น
เพื่อพวกคุณ เพราะผมรู้ว่า พวกคุณพยายามมากแค่ไหน
แต่วันนี้เรามีโอกาสแสดงฝีมือ
และนั่นคือยามที่ทุกคนต่อต้านคุณ คุณแข็งแกร่งขึ้น
อาร์เซนอลต้องเร่งเครื่อง ในนัดเปิดการแข่งขันในบ้าน
ขณะที่ไอ้ปืนใหญ่ต้อนรับทีมเชลซี แชมป์ยูโรเปียนเข้าสู่สนามกีฬาเอมิเรตส์
โรเมลู ลูกากูได้ลงสนามทันที
หลังจากย้ายมาจากทีมอินเตอร์มิลาน ด้วยค่าตัวใหม่ ร้อยล้านปอนด์
พร้อมที่จะเริ่มแล้ว ฟังเสียงนี้สิครับ
ฟุตบอลพรีเมียร์ลีกได้กลับมายัง สนามกีฬาเอมิเรตส์แล้ว
แม้แฟนๆ จะส่งเสียงเชียร์กึกก้อง
แต่อาร์เซนอลก็ถูกกดดันทันที ที่เชลซีทำประตูแรก
เจมส์ทางขวาอยู่ในเขตโทษ
เลียบบอลให้ลูกากู เข้าไปแล้วครับ
อาร์เซนอล 0 - 1 เชลซี ลูกากู 15'
ผู้เล่นค่าตัวแพงแสดงฝีมือทันทีตรงนี้
และเป็นลูกเตะเข้าไปแค่เบาๆ
มาร์คัส อลอนโซรับลูกจากฮาเวิตซ์ ส่งให้โรเมลู ลูกากู
ส่งต่อให้เมานต์ ไปทางเจมส์
ซึ่งเตะลูกเข้าไปตุงตาข่ายอย่างสวยงาม
อาร์เซนอล 0 - 2 เชลซี เจมส์ 35'
สองต่อศูนย์และบรรยากาศในสนามอึมครึม
พักครึ่งในสนามกีฬาเอมิเรตส์
มีเสียงโห่นิดหน่อยจากแฟนทีมอาร์เซนอล
สองประตู ไม่ใช่หนึ่ง สองเชียวนะ
โรเมลูอยู่สูงมาก
เราวิ่งกลับไป
พยายามดักเขา ปล่อยให้เขาล้ำหน้า
เราจะแก้ไขยังไง
เราเรียกปีกให้ไปที่ตำแหน่ง ไปที่เมสัน ส่วนนายอยู่หน้าลูกากู
เป็นโอกาสเดียวที่เรามี
ทุกคน ลูกากู กำลังกำหนดความสูงแนวเล่นของเรา
ถ้าลูกากูอยู่ตรงนี้ เราอยู่ตรงนี้ และบอลอยู่ตรงนั้น
เราต้องกำหนดว่าเราต้องการบอลตรงไหน
ต้องให้เขาล้ำหน้าเมื่อบอลอยู่ใต้แรงกดดัน
เขาจึงต้องถูกบีบเข้ามาอยู่กับเรา
เรามีโอกาสเมื่อมาถึง เรามีแต้ม เราต้องการประตู
เราต้องการประตูเพื่อให้เรามีหวัง มีพลัง
ไม่ว่าจะเกิดอะไรขึ้น ผมไม่อยากเห็นใครบ่น
ไม่อยากเห็นใครเดิน ชัดเจนไหม ไปกันได้
เรากำลังเข้าสู่ครึ่งหลัง
ในครึ่งหลังนี้ อาร์เซนอลต้องหาวิธี ทำให้แฟนๆ ตื่นเต้นให้ได้
ซากามีโอกาสยิงประตู
เขายิงไปแต่ถูกเมนดี้ปัดออกไป
ปัดได้สวยมาก
ลึกเข้าไปใกล้เสา ลูกส่งกลับมา แล้วถูกโหม่งเข้าไป
ไม่ครับ ห่างประตูไป ร็อบ โฮลดิง
มาร์ติเนลลี...
โยกซ้ายโยกขวา
พยายามส่งให้โอบาเมอย็องก์ ที่ดูล้ำหน้า
โอบายิง ตรงเข้ามือของเมนดี้
รีซ เจมส์...
เมสัน เมานต์ส่งไปให้ลูกากูอีกครั้ง
แบรนด์ ลีโน่ไหวตัว ปัดออกไปได้อย่างสวยงาม
แต่ความจริงคือ
วันนี้ไม่ใช่วันดีของอาร์เซนอล
หมดเวลาแข่งขัน มิเกล อาร์เตตามีเรื่องต้องแก้ไข
แพ้ติดๆ กัน เสียงวิจารณ์ก็ยิ่งดังขึ้น
เรามีสนามกีฬาที่ดี แต่สุดท้ายแล้ว
ดูไม่ค่อยมีพลังของทีมไร้พ่าย
- ไปตามผู้จัดการมาเดี๋ยวนี้ - ไปตามมิเกล อาร์เตตามาเดี๋ยวนี้
แฟนคลับครับ พวกเราทุกคนผิดหวังมาก เราต้องการให้มิเกล อาร์เตตาออกไป
ไปซะ... เขาต้องออกไป
- ศูนย์แต้ม - ให้เวลาเขาหน่อย
ไม่ ต้องการเวลาอะไร
- เวลาเหรอ เวลาอะไร - ไม่
- ผมรู้สึกว่าเราควรให้เวลาเขา - ไม่ เวลาอะไร
เดี๋ยว สโมสรนี้ยังไม่เข้าขากัน
เราควรให้เวลาเขา เขายังหนุ่ม สมควรได้รับการสนับสนุนจากเรา
อย่าไปว่าเขาเพราะเขาแพ้สองสามเกม
แฟนคลับบางคนรอจนการแข่งจบ เพื่อตะโกนด่าทอผู้จัดการทีมอาร์เซนอล
อาร์เตตา นั่นดีพอหรือยัง
เราเป็นทีมผู้เล่นอายุน้อย ก็ต้องขลุกขลักบ้าง
คุณพูดเอง คุณก็รู้ว่ากีฬาฟุตบอลเป็นยังไง
เวลาชนะ ทุกคนเข้ากันดี ชัยชนะบดบังทุกอย่าง
พอแพ้แบบนั้น คุณถึงจะรู้สึกถึงมัน
พอผลลัพธ์ออกมาไม่ดี
คนก็เริ่มออกมาชี้นิ้วใส่ผู้คุมทีม
เพราะคนต้องการความเปลี่ยนแปลง
และไม่ว่ายังไง มันเป็นอย่างนั้นในวงการกีฬามืออาชีพ
ตกอันดับสินะ
ไม่ใช่สี่อันดับแรก เละตุ้มเป๊ะ
น่าอายชะมัด
เราต้องผ่านช่วงเวลาต่างๆ
บางช่วงก็ยาก หลายคนพยายามพูดเสียดแทง
คำวิพากษ์วิจารณ์กำลังมา
คุณต้องลุกขึ้นสู้เพื่อตัวเอง และเชื่อมั่นในสิ่งที่ทำ
เราถูกกดดันอย่างมาก และถูกวิจารณ์อย่างหนัก
แต่ในฐานะสโมสร เราต้องลุกขึ้นแสดงความร่วมใจ
และสู้อีกครั้ง
ขอต้อนรับสู่แมนเชสเตอร์
แมนซิตี้ กับ อาร์เซนอล สนามกีฬาเอติฮัด - 28 สิงหาคม 2021
การแข่งขันไม่ง่ายขึ้นเลย
นัดต่อไปคือแข่งกับแชมป์พรีเมียร์ลีก ทีมแมนเชสเตอร์ซิตี้
สำหรับมิเกล มันคือการกลับไปยังสโมสร ที่เขาเคยเป็นผู้ช่วยผู้จัดการทีม
รองจากเปป กวาร์ดิโอลา
เริ่มแล้วครับ
ให้ตาย ซิลวาส่งลูก กลับไปกลับมาอย่างเคยอีกแล้ว
ให้ตายสิ... สวยมาก เข้าประตูไปแล้ว
และแมนซิตี้ขึ้นนำ
แมนซิตี้ 1 - 0 อาร์เซนอล กึนโดอัน 7'
กันเซโล กลับไปที่กึนโดอัน
ไปที่ซิลวาเพื่อเตะทำประตู
ท่าเตะไม่ธรรมดา แต่ลูกเข้าประตูไปครับ
แมนซิตี้ 2 - 0 อาร์เซนอล ทอร์เรส 12'
แมนเชสเตอร์ซิตี้ขึ้นนำไปอีก
เริ่มรู้สึกได้ว่า บ่ายนี้อาร์เซนอลกำลังเจอศึกหนัก
ซาก้าท้าทายกันเซโล
กรานิต ซาก้าโดนใบแดง
บ่ายวันนี้ของอาร์เซนอลที่ว่าแย่แล้ว ยิ่งแย่ลงไปอีก
ดูเหมือนแฟนอาร์เซนอลจะทนดูไม่ไหวแล้ว
พวกเขากำลังทยอยกลับบ้าน
เราอยากแข่งขันให้สูสี
แต่พวกเขาในสนามยังไม่เต็มที่ คุณยังได้ยินเสียงเราเชียร์
ไม่ได้ยินเสียงแฟนคลับทีมแมนซิตี้ คุณยังได้ยินเสียงเชียร์ซากาและโรว์
มันน่าโมโห เพราะความหลงใหลที่เรามี
เราไม่รู้สึกว่าในสนาม มีความหลงใหลที่เท่ากัน
แจ็ค กรีลิชเข้ามาทางซ้าย
กรีลิชยื้อบอลกับแชมเบอร์ส กรีลิชส่งเข้ากลาง
แมนซิตี้ สาม ศูนย์
วันแบบนี้ทำให้เรากังขาทุกอย่าง
อาร์เตตาต้องออกไป ทุกอย่าง ต้องเปลี่ยนใหม่ สโมสรนี้เละเทะแล้ว
โรดริ หาทางเตะเข้าจนได้
แมนซิตี้ 4 - 0 อาร์เซนอล โรดริ 53'
นัดแรกในฤดูกาลนี้ เละเทะ
นัดที่สอง เละเทะ เรายังทำประตูไม่ได้เลย
ไม่เฉียดทำประตูเลยด้วยซ้ำ มันแย่มาก
เป็นทีมอาร์เซนอลที่แย่ที่สุด ที่ผมเคยเห็นมาในชีวิต
แมนซิตี้ 5 - 0 อาร์เซนอล เอฟ ทอร์เรส 84'
มาร์ติน แอตคินสันเตะลูกปิดเกม
ไม่ไหวเลย น่าอายมาก
ผมไม่คิดว่าผมหรือแฟนคลับคนอื่นๆ เชื่อในกระบวนการ
ผมคิดว่าผู้เล่นเองก็ไม่เชื่อ
ขอโทษนะ แต่เวลาของเขา... มันหมดแล้ว เขาต้องไปซะ
เขาไม่รู้จักผู้เล่นทั้ง 11 คนอย่างดี เขาไม่มีความสามารถเลย
เขาจะเป็นผู้จัดการคนแรกที่ถูกไล่ออก
เขาคือคนที่จะยกระดับคุณไหม
ผมคงต้องบอกว่าไม่ใช่
ตารางคะแนนแชมเปียนลีก
หลังผ่านไปสามนัด อาร์เซนอลดูท่าไม่ดีในตาราง
พวกเขารั้งท้าย และยิ่งไปกว่านั้น
ทีมทอตนัม คู่แข่งตัวฉกาจของพวกเขา เป็นที่หนึ่งในลีก
เรารั้งท้ายในลีก ยิงประตูไม่ได้เลย และเสียไปเก้าประตู
ศูนย์แต้ม
แล้วเรากำลังถูกทุกคนรุมด่า
เป็นความท้าทายที่ใหญ่ที่สุดที่ผมเจอ ตั้งแต่มาร่วมสโมสร
ในช่วงเวลาที่ยากลำบาก เรามักตั้งคำถามตัวเอง เรามักกลัว
เรามักคิดเรื่องแย่ๆ เราเปลี่ยนแปลงมันได้ไหม
วันนี้เรามีพลังไหมที่จะกลับไปวันพรุ่งนี้
และสื่อสิ่งที่เราต้องสื่อไหม
เราจะทำด้วยวิธีไหน
คนจะเชื่อในสิ่งที่เราทำหรือไม่
คุณต้องการคนรอบตัวที่เหมาะสม
ที่จะสนับสนุนเราและให้กำลังใจบ้าง ในยามที่เราเจอปัญหา
เป็นไงบ้าง
สบายดี
เราต้องการความมั่นคง เราไม่ต้องการอะไรแบบนี้...
ผมหงุดหงิดมากที่มีหลายคน พยายามทำให้กลุ่มแตกแยก
เราเจอแบบนั้นเยอะ
คนที่เราไว้ใจได้คือคนที่อยู่ในห้องเดียวกัน
ผมรู้แค่นั้น
คำนั้น...
หาได้ยาก
มากเลยละ มากเลย
แต่เราจะไปต่อ
- ใช่ - ใช่
หน้าที่ของผมส่วนหนึ่งคือ ตระหนักถึงสถานการณ์
ที่อยู่ภายนอก ไม่ได้แปลว่าผมเชื่อ
หรือสนใจพวกเขา แต่ผมต้องตระหนักถึงสิ่งที่คนพูด
แต่ผมคิดว่าคติประจำใจเราคือ
"ไม่สนใจคำวิจารณ์ ก้มหน้าทำหน้าที่ของเรา และช่วยเหลือกันและกัน"
บางครั้งคนเราก็ต้องการคนปลอบใจ
ก่อนหมดช่วงเวลาซื้อตัวผู้เล่น อาร์เซนอลเซ็นสัญญาอีก
เอดู กาสปาร์
เราสามารถเริ่มจากกองหลังขวา โทมิยาซุเพิ่งสรุปข้อตกลงกับตัวแทน
กำลังเซ็นเอกสารอยู่ตอนนี้...
กำลังยืนยันและตรวจร่างกาย ทุกอย่างเรียบร้อยแล้ว
รู้สึกเหมือนเราพร้อมแล้ว
ทาเกฮิโระ โทมิยาซุ ผู้เล่นกองหลังขวานานาชาติชาวญี่ปุ่น
ได้เซ็นสัญญาจากโบโลญญา เป็นเงิน 17.5 ล้านปอนด์
ซัมเมอร์นี้ อาร์เซนอลจ่ายไปแล้ว รวมทั้งสิ้น 156 ล้านปอนด์
หลังจากพ่ายแพ้สามนัดรวด
มิเกลกำลังคิดจะเปลี่ยนอะไรบางอย่าง
แบรนด์ เลโน่เป็นผู้รักษาประตู อันดับหนึ่งของอาร์เซนอลมาสามปี
แต่ในสัญญาใหม่นี้ แอรอน แรมส์เดลจะเป็นคนเริ่ม
ผมรู้ฐานะตัวเองในขณะนี้ และเราต้อง...
การขึ้นถึงจุดสูงสุด เราก็ต้องเอาชนะคนที่อยู่สูงสุด
บางครั้งเราต้องเห็นแก่ตัว เพราะเมื่อคุณคืออันดับหนึ่ง
คุณจะเจอคำวิจารณ์ แต่คุณก็ได้รับชื่อเสียงและคำชื่นชมด้วย
และความโล่งใจในการแข่งขันและ...
นั่นคือสิ่งที่ผลักดันผม
ผมรู้จักทีมนอริช นี่เป็นนัดที่สำคัญมาก และเป้าหมายของผมคือได้ลงแข่ง
ช่วยทีมให้ดีขึ้น ในเวลายากลำบากที่เราเผชิญนี้
นี่เป็นการเริ่มต้นที่แย่ที่สุด ของอาร์เซนอลในพรีเมียร์ลีก
ทุกคนที่โคลนีย์รู้ว่า เราจะแพ้อีกนัดไม่ได้
พวกเขาไม่เคยแพ้การแข่งสี่นัดแรกในลีก มาเกือบร้อยปี
ก่อนอื่น ปล่อยให้พวกเขาเล่น เช่น แข่งกับ...
เริ่มโดยไม่บอกอะไรพวกเขามาก
เพื่อให้สื่อเลิกวิจารณ์
และวิ่งเข้าเส้นแบ่งแดน
เริ่มเกิดผลกระทบ ปล่อยให้พวกเขาเล่นห้านาทีเหรอ
เขารับมือกับความกดดันมาตลอดชีวิต
ตั้งแต่ตอนเขาเป็นเด็ก จนถึงตอนที่เล่นฟุตบอลในระดับสูงสุด
และตอนนี้เขาเป็นโค้ช และดูแลจัดการในระดับสูงสุด
ผมว่าเขาคุ้นเคยดีกับความกดดัน
เราจะไปที่สี่จุดตามที่เราคุยกัน
ป้องกันการรุกทางสื่อ
คนเก่งในหน้าที่ตัวเองในระดับนั้น ชอบความกดดัน
และต้องการความกดดัน
เขามีสมาธิและจดจ่อกับสิ่งที่ต้องทำ
เท่านั้นแหละ โอเค ขอบคุณ
อย่าลืมความจริงที่ว่า นี่คือทีมอาร์เซนอล
เราต้องเป็นหนึ่งในสี่อันดับแรก
แน่นอนว่ามันมีผลกับความภูมิใจ เพราะผมหงุดหงิดเวลาที่บางครั้ง
มีคนต่อว่าผู้จัดการว่า "เขารับมือไม่ไหว"
ไม่ใช่ พวกเขาต่างหาก
แพ้สองนัดรวด ก็แย่แล้ว
พอแพ้สามนัด นั่นคือแย่มากๆ
เมื่อคุณมีศูนย์แต้มในตอนต้นฤดูกาล
มันคือการตกอันดับ
อาร์เซนอล บาร์เบอร์ ราคา
ผมอายุ 22 ผมยังไม่เคยเห็น สโมสรของผมชนะพรีเมียร์ลีก
แต่ทุกคน พ่อผม ลุงๆ ของผม ต่างเคยเห็นและบอกผมเสมอ
นี่ไม่ใช่ทีมอาร์เซนอล "ฉันไม่ชินกับการเห็นแบบนี้"
อรุณสวัสดิ์
มิเกลเป็นผู้จัดการที่ทันสมัย และมีหัวก้าวหน้า
เขากับทีมโค้ช
เน้นไปที่การนำจุดแข็งของผู้เล่นออกมา
เราคุยกันในออฟฟิศ และเห็นภาพว่าเราต้องการแก้ไขยังไง
สิ่งสำคัญที่สุด ไม่เสียประตู ไม่มีประตู ทำตามบทบาท
และหน้าที่ของตัวเองให้ดีที่สุด เข้าใจไหม เริ่มกันเลย
เบน คุณมีความก้าวร้าวระดับหนึ่ง ในการกระทำบางอย่าง
ในการต่อสู้และปกป้องคนอื่น ที่ผมไม่เห็นก่อนหน้านี้
คุณต้องเลิกนิสัยนั้น เพื่อเป็นผู้นำในแดนหลัง
ผู้เล่นของเราอายุน้อย ผมไม่รู้ว่า พวกเขาจะรับแรงกดดันได้หรือไม่
ผมจึงต้องพยายามปลดปล่อย แรงกดดันออกจากพวกเขา
เยี่ยมมาก ใช่ เอนสลีย์
และอย่างน้อยในมุมมองของเรา พวกเขาจะต้อง
รู้สึกว่าเราไว้ใจพวกเขา ว่าเรามีความมั่นใจในพวกเขา
และไม่ว่าจะเกิดอะไรขึ้น เราจะปกป้องพวกเขา
นั่นคือวิธีที่ผมพยายามใช้
งั้นคุณไปทำไม
เปล่า ผมรออยู่
โอเค เมื่อคุณรอแล้วไป เกิดอะไรขึ้น เขายังไม่อยู่ตรงนั้น
คุณต้องพูดกับเขา...
ทันทีที่เขาเข้ามา ผมรู้ว่าเขาจะเป็นผู้จัดการมือหนึ่ง
เขารู้เรื่องกลยุทธ์เป็นอย่างดี
รายละเอียดที่เขาให้เรา ช่วยเราได้มาก...
ถ้าไม่มีระเบียบ ก็ไม่มีความคิดสร้างสรรค์ มันเป็นแค่ความวุ่นวาย
คุณต้องจัดความวุ่นวายนี้ ให้เป็นอะไรบางอย่าง
นั่นเป็นเรื่องซับซ้อนมาก
มิเกลเป็นคนพิเศษมาก ผมผ่านโค้ชมามากมาย
แต่เขา "เจ้าระเบียบ" ในทางที่ดีนะ
เพราะเขามองเห็นรายละเอียด ผมไม่เคยมีโค้ชที่เห็นแบบนั้น
วิธีที่เขาเชื่อมโยงทีม และสภาพแวดล้อมที่เขาสร้างที่นี่
ผมว่ามันเยี่ยมมาก และเราจำเป็นต้องชนะ
และพาทีมกลับไปยังที่ที่มันควรอยู่
สาม ห้า ห้า ดี โอบ
ผมรู้สึกโชคดีเพราะผมรู้สึกว่านั่นคือผู้เล่น
พวกเขาเชื่อมั่นในสิ่งที่เรากำลังพยายามทำ
ทุกคน พรุ่งนี้เราจะเริ่มชนะ
ถ้าเราแพ้และไม่ได้คะแนน
เราจะเป็นจุดเริ่มต้นที่แย่ที่สุด ของอาร์เซนอล ของพรีเมียร์ลีกเลย
- ในประวัติศาสตร์ - ในประวัติศาสตร์พรีเมียร์ลีก
ไม่ เราจะได้คะแนน เราจะชนะ
ฉันว่าสามต่อศูนย์ หรือสามต่อหนึ่ง
ทำไมสามต่อหนึ่งล่ะ แปลว่าเราเสียหนึ่งประตูเสมอ
ฉันพูดว่าสามต่อศูนย์หรือสามต่อหนึ่ง
โค้ชบอกว่า ต้องไม่เสียประตู
อาร์เซนอล กับ นอริชซิตี สนามกีฬาเอมิเรตส์ - 11 กันยายน 2021
กูรูในวงการฟุตบอลหลายคนเชื่อว่า ถ้ามิเกลแพ้นัดนี้
มันจะเป็นนัดสุดท้ายของเขาที่อาร์เซนอล
หลังจากสามนัด ไม่ได้สักประตูและเสียไปเก้าประตู
นี่คือความหมายของการต้องชนะ
ฉันว่าการแข่งขันวันนี้สำคัญมาก
ต้องได้สามแต้ม ฉันว่าต้องไม่เสียประตูและต้องชนะเท่านั้น
ดีนะที่เราได้ผู้เล่นกลับมาสี่คน
เราก็น่าจะพร้อมลุย และหวังว่าเขาจะเลือกผู้เล่นได้ดี
- เราต้องจอดรถ - สำหรับแอรอน แรมส์เดล
มีคนบอกให้เราเอ่ยชื่อเขา เรามีที่จอด
- ขอบคุณ - ไม่เป็นไร
ครอบครัวแรมส์เดลคือผู้ติดตามที่ภักดี ของแอรอน ลูกชายพวกเขา
ไง สวัสดี
- สวัสดี - สวัสดี
เพื่อเลี่ยงโควิด ผมว่าพ่อกับแม่ผม
พลาดไปสองนัดในช่วงสามหรือสี่ปี
การได้รู้ว่าพวกท่านอยู่บนอัฒจันทร์ จึงเป็นเรื่องที่ดีมากสำหรับผม
เขาจะได้เล่น
เฮ้ย ให้ตายสิ จะเริ่มแล้ว
หลังฝึกซ้อมหนึ่งครั้ง นี่คือการเปิดตัวผู้เล่นนานาชาติ
ชาวญี่ปุ่นวัย 22 ทาเกฮิโระ โทมิยาซุ
แต่ข่าวใหญ่คือแอรอน แรมส์เดล มารักษาประตูแทนแบรนด์ เลโน่
และแรมส์เดล เริ่มแข่งลีกแรกให้อาร์เซนอล
เขาเพิ่งออกมาในสนาม
ผมโบกมือให้แม่ทุกนัด และมันดีนะ
ทำให้พวกเขาภูมิใจ และดีมากที่ได้กำลังใจจากพวกเขา
เพราะผมรู้ว่าถ้าผมเล่นได้ดี พวกเขาจะบอกผม ถ้าผมเล่นแย่
พ่อก็จะบอกผมแน่ๆ
เขาได้ลงหน้าปกเลย
คุณคิดว่าถ้าไม่มีกำลังใจจากพวกเขา คุณจะมาอยู่ตรงนี้ไหม
ไม่ ไม่มีทาง
ไม่จำเป็นต้องพูดมากกว่านี้ ไม่มีทางแน่ๆ ไม่
ไม่มีทางที่ผมจะมานั่งตรงนี้ได้ ถ้าไม่มีพวกท่านสองคน
เขารู้สึกยังไงบ้าง นั่นคือสิ่งที่ฉันคิด เขารู้สึกยังไง
ฉันรู้ว่าเขาตื่นเต้น แต่ให้ตายเถอะ
ตื่นเต้น
นี่เป็นสัปดาห์ ที่กดดันและยาวนานสำหรับมิเกล
และตอนนี้เขาพร้อมที่จะบอกทีมของเขา ว่าเขารู้สึกยังไง
สวัสดีทุกคน
วันนี้ผมขอแบ่งปันความรู้สึกส่วนตัวกับคุณ
และเหตุผลที่ผมมาที่นี่
ในหลายๆ วงการ
มีทีมที่มีประสิทธิภาพสูง
และทีมที่มีประสิทธิภาพสูงเหล่านี้ ถูกเรียกแบบนี้
เพราะพวกเขามีบางอย่างที่เหมือนกัน
เพราะพวกเขาไม่ย่อท้อจนกว่าจะสำเร็จ
ตอนผมเกิด ผมเป็นโรคหัวใจโตแต่กำเนิด
พวกเขาต้องพยายามช่วยชีวิตผมอยู่สองปี
จนกระทั่งผมมีโอกาส ได้ผ่าตัดครั้งแรกในสเปน
ทีมที่มีประสิทธิภาพสูง ไม่ใช่ทีมฟุตบอลหรือทีมบาสเกตบอล
มันอาจเป็น
ทีมแพทย์ฉุกเฉิน เช่น ทีมในโรงพยาบาล เป็นต้น
ทีมเหล่านี้ต้องแวดล้อมด้วยคนที่พิเศษมาก
พวกเขาเต็มใจทำงาน ตลอด 24 ชั่วโมงทุกวัน
เพื่อเหตุผลเดียว พวกเขารักในสิ่งที่ทำ ไม่มีเหตุผลอื่น
นั่นคือแรงขับเคลื่อน และเจตนารมณ์ของพวกเขา
ผมอยากบอกอะไรคุณหน่อย
นี่คือผม
นี่คือสภาวะอารมณ์ของผม
ในช่วง 14 วันมานี้ หนึ่งถึงสิบ
หลังการแข่งขันกับแมนซิตี้ ผมเคยอยู่ที่นี่
ตาย ผมอยู่ที่นี่
ผมกลัว
ผมไม่มั่นใจ
ผมมีสื่อที่ไล่บี้ผม
จู่ๆ ผมก็มีกำลังใจ
ผมมีครอบครัวที่น่าทึ่ง ภรรยาและลูกสามคน
สโมสรสนับสนุนผม ตั้งแต่ระดับสูง
เจ้าของสโมสร ทุกคนเลย
คนที่ใหญ่ที่สุดอยู่ตรงนี้
จังหวะที่กำลังใจผมจากตรงนี้ขึ้นไปตรงนั้น
คือพวกคุณ
เพราะอาทิตย์นี้ผมค้นพบเจตนารมณ์ว่า ทำไมผมถึงอยากเป็นโค้ช
ทำไมผมถึงอยากอยู่ในวงการนี้ ทำไมผมถึงอยากอยู่กับคนเหล่านี้
สำหรับคนเหล่านี้ สิ่งที่ผมต้องพูดมีแค่
ขอบคุณมาก ขอบคุณทุกคน
เพราะในช่วงเวลาที่ยากลำบาก
คุณทำให้มันเป็นสัปดาห์ที่ดีที่สุด ในการเป็นโค้ชของผม
ผมเชื่อมั่นในพวกคุณจริงๆ
พวกคุณเก่งมากๆ
ในฐานะโค้ช ผมจะไม่มีวัน
โทษพวกคุณในช่วงเวลาที่ยากลำบากนี้
มันเป็นความรับผิดชอบของผม
ไปกันเถอะ
ทั้งอาร์เซนอลและนอริช อยากจะลืมสามนัดแรก
ของพรีเมียร์ลีก
และพยายามฟื้นฟูจิตใจ ของแฟนคลับจากความผิดหวัง
ลุยเลย
อาร์เซนอลเปิดเกมนี้ เสียงเชียร์ดังกระหึ่มสนาม
โทมิยาซุไล่ตามเขา
ทีโซลิส
บอลเร็วเข้ามา
- ให้ตาย - รับให้ได้ แอรอน
บอลส่งข้ามมา ไม่มีใครอยู่ตรงนั้น
แมกซ์ แอรอนส์ ลองทำประตู
รับไว้ แอรอน
รับไว้ได้สวย
บ้าเอ๊ย
กลับไปที่วิลเลียมส์ ส่งเข้าข้างใน ลูกหักเห ออกขวาไปยังปุกกี
แรมส์เดลทำได้ดี อ่านเกมขาด
ทำได้ดีมาก แอรอน
- ปัดออกไป - ให้ตาย แอรอน
อาร์เซนอลถูกต้อนกลับเล็กน้อย
แรมส์เดลเจ๋งมาก
ไม่ได้เลย พวกเขาไม่มีใจเลย
นกขมิ้นเหลืองอ่อนเปิดเกมทันทีด้วยทีโซลิส
ยิงยาว ห่างประตูไปเยอะ
เมตแลนด์-ไนลส์มองหาโอบาเมอย็องก์
อาร์เซนอลหาใครเข้าไป ในเขตยิงประตูได้ไหม โอบาเมอย็องก์...
เขาอาจส่งให้ซากา ลูกหักเห ต้อง... ไม่!
บ้าชะมัด
แฮนลีย์พยายามแย่งคืน ซากาเลี้ยงลูกหนีเขา
โอกาสของอาร์เซนอลแล้ว...
ต้องเข้าประตูแล้ว ชนเสาอีก ต้องเข้าแล้วละ
โอบาเมอย็องก์เตะยัดเข้าไป
อาร์เซนอล 1 - 0 นอริชซิตี โอบาเมอย็องก์ 66'
ดูเหมือนว่าในที่สุด อาร์เซนอลกลับมาในฤดูกาลซะที
สมิธ โรว์ได้ลูก เขาเลี้ยงไป
นี่อาจปิดจ็อบก็ได้ ครูลรับไว้ได้
เสียงนกหวีดเป่าหมดเวลา
มิเกล อาร์เตตากับทีมโค้ชต่างโล่งอก
ใช่เลย
เข้าไป เข้าไปเลย
คะแนนสำคัญทั้งสามคะแนน หลุดจากตำแหน่งรั้งท้าย
ของตารางพรีเมียร์ลีก และหวังว่าจะดียิ่งๆ ขึ้นไป
ในเรื่องของอารมณ์ มันเป็นนัดที่เล่นยาก หลังจากแพ้สามนัด
การมาที่นี่ รั้งท้ายในตาราง เราต้องพิสูจน์ตัวเอง
และผมคิดว่าผู้เล่นทุกคน เล่นเต็มที่ มีทัศนคติที่ยอดเยี่ยม
คุณเห็นได้ตั้งแต่แรกเลยว่า เราต้องการอะไร
มันเป็นนัดที่ยาก
ผมรู้ว่าพวกคุณรู้สึกยังไง
มีแรงกดดันจากผู้ชม
ผมคิดว่าพวกคุณเยี่ยมมาก กำลังใจดีมาก
ขอบคุณมาก ทำได้ดีมาก
เราเคยคุยกันตั้งแต่คุณพูดถึง ความสัมพันธ์ระหว่าง
- ผู้เล่นกับแฟนคลับ - ใช่
ผมรู้สึกซาบซึ้งเพราะผมรู้ว่า มันเป็นช่วงเวลาที่ยากลำบาก
แต่ผมเพิ่งเห็นฝูงชนที่อยากให้กำลังใจทีม
คงพูดไม่ได้ว่าเขาชนะใจแฟนคลับแล้ว แต่เขายื้อเวลาต่อไปได้บ้าง
เพราะการแข่งขันทุกนัดที่มี พวกเขาต้องชนะทั้งหมด
ผมว่าเขาต้องเอาชนะให้ได้ ที่นอร์ทลอนดอนดาร์บี
แฟนคลับมากมายจะสบายใจขึ้น แต่เขาก็ยังมีแรงกดดันอยู่ดี
ตอนต่อไป
นึกภาพทำประตูที่นอร์ทลอนดอนดาร์บีสิ
ผมเคยทำประตูที่ดาร์บีสองสามครั้ง ตอนแข่งในบ้าน ผมรู้ว่ารู้สึกยังไง
ทอตนัมฮอตสเปอร์
ดาร์บีเดย์คือทุกสิ่ง เราถูกสอนให้เกลียดทอตนัมตั้งแต่เกิด
ผมนึกภาพตัวเองมาทั้งอาทิตย์ ว่าเราชนะ
ไม่มีอะไรยิ่งใหญ่ไปกว่านี้แล้ว
ลูกชนคาน และแรมส์เดลรับไว้ได้
ขอขอบคุณนักกีฬา โค้ช และทีมงานสโมสรฟุตบอลอาร์เซนอลเป็นพิเศษ
คำบรรยายโดย สุดาภรณ์ ปลื้มปิติวิริยะเวช
ผู้ตรวจสอบงานแปล วิสาขา ภูริไกร